text: Валенсия БГ | Фетел: Добрата квалификация е ключът към успеха в Испания | Българският портал за Валенсия
  Себастиан Фетел вярва, че силно представяне в квалификацията и челно стартово място е формулата за успех в предстоящата този уикенд Гран при на Испания. Отборът на Ред Бул се надява в първия европейски старт за сезон 2014 да атакува първата си победа и да се пребори с тоталната доминация, налагана от Мерцедес в шампионата. “Пистата в Барселона е изпъстрена с бързи, 180 градусови, бавни и такива с изкачване и спускане завои. Няма много възможности за атака на позиции. От тази гледна точка силната квалификация ще е от съществено значение за успеха в Испания”, коментира шансовете си Фетел. “Дългите бързи завои изискват добра аеродинамика и подхождат на характеристиките на нашия болид. Работата с гумите също е от съществено значение, защото там те са изключително натоварени и се налагат повече влизания в бокса”, завърши четирикратният световен шампион. /Източник: Спорт портал/